KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. október 15-i ülésére)

TÁRGY: A HELYI IPARŰZÉSI ADÓRÓL SZÓLÓ ÖNKORMÁNYZATI RENDELET MÓDOSÍTÁSA

[bookmark: _Hlk57898110]
A Képviselő-testület a helyi adókról szóló 1990. évi C. törvény (a továbbiakban: Htv.) felhatalmazása alapján alkotta meg a helyi iparűzési adóról szóló 24/2015. (XI.26.) önkormányzati rendeletét ( a továbbiakban: Hipa. rendelet).
A Htv. 39/C. § (2) bekezdése szerint az önkormányzat a Hipa. rendeletben  adómentességet állapított meg azon háziorvos, védőnő vállalkozó számára, akinek a vállalkozási szintű iparűzési adóalapja az adóévben nem haladja meg a 20 millió forintot.
Az egyes adókötelezettségekről és egyes adótörvények módosításáról szóló 2025. évi LIV. törvény úgy módosította a Htv. vállalkozó háziorvosoknak, védőnőknek önkormányzat által adható adómentességre, adókedvezményre vonatkozó szabályait, hogy a 20 millió forint iparűzési adóalapot 40 millió forint adóalapra emelte. A Htv. 51/U.§ (3) bekezdése alapján a kedvezmény, mentesség a 2025. adóévet követő év adókötelezettsége tekintetében alkalmazható.
A Htv. 52. § 23. pontja alapján háziorvos, védőnő vállalkozó: az a vállalkozó, aki/amely – gazdálkodó szervezetként vagy egyéni vállalkozóként – külön jogszabály alapján háziorvosi, házi gyermekorvosi, fogorvosi alapellátási vagy védőnői tevékenységet végez és nettó árbevételének legalább 80%-a e tevékenység (tevékenységek) végzésére vonatkozó, az egészségbiztosítási szervvel kötött finanszírozási szerződés alapján az Egészségbiztosítási Alapból származik. 
Kiskőrösön 14 vállalkozó háziorvos biztosítja az egészségügyi alapellátást. Közülük a 2024. adóévre vonatkozóan 2 vállalkozó részesült adómenteségben. Védőnői tevékenységet vállalkozó védőnő nem végez.
A háziorvosi, házi gyermekorvosi, fogorvosi tevékenység támogatása érdekében javaslom, hogy az a vállalkozó háziorvos, házi gyermekorvos, fogorvos, akinek a vállalkozási szintű iparűzési adóalapja az adóévben nem haladja meg a 40 millió forintot, helyi iparűzési adómentességben részesüljön.

A fentiekre tekintettel javaslom, hogy a Képviselő-testület a helyi iparűzési adóról szóló 24/2015. (XI.26.) önkormányzati rendeletet a rendelet-tervezetben foglaltak szerint módosítsa.


Kiskőrös, 2025. október 7. 

                                                                                             		Domonyi László sk.
                                                                                                  		    polgármester










KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
……./2025.(    ) önkormányzati rendelete
[bookmark: _Hlk49774421]a helyi iparűzési adóról szóló
24/2015. (XI.26.) önkormányzati rendelet módosításáról
(Tervezet)


1. Kiskőrös Város Önkormányzatának Képviselő-testülete a helyi iparűzési adó mértékét, az adókedvezményeket, mentességeket a helyi iparűzési adóról szóló önkormányzati rendeletében határozta meg. A rendeletmódosítás célja, hogy a háziorvos, védőnő vállalkozók továbbra is részesüljenek adómentességben.
1. Kiskőrös Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében és 39/C. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:


1.§

A helyi iparűzési adóról szóló 24/2015. (XI.26.) önkormányzati rendelet 2. § (1) bekezdés b) pontja helyébe a következő rendelkezés lép:
(Adómentesség illeti meg)
„b)	azt a háziorvos, védőnő vállalkozót, akinek a vállalkozási szintű iparűzési adóalapja az adóévben nem haladja meg a 40 millió forintot.”

2. §

Ez a rendelet 2026. január 1-jén lép hatályba. 



